המכביה הראשונה

המכביה הראשונה נפתחה בטקס חגיגי ב-28 במרץ 1932, כ' באדר ב' ה'תרצ"ב בבית-העם בתל אביב בהשתתפות אישי ציבור ובראשם ראש העיר מאיר דיזנגוף. למחרת הוביל דיזנגוף רכוב על סוסו את מצעד הספורטאים, שמנה 390 ספורטאים מ-27 מדינות: אוסטרליה, אוסטריה, אסטוניה, אנגליה, ארצות הברית, בלגיה, בולגריה, גרמניה, דנמרק, דנציג, הולנד, הונגריה, תוניסיה, יוון, יוגוסלביה, לבנון, מצרים, לטביה, ליטא, סוריה, פולין, צ'כוסלובקיה, צרפת, קנדה, רומניה, שווייץ וארץ ישראל ובהם אישים כמו הסופר אלישע גלזר, ויצא מגימנסיה הרצליה מרכז חיי התרבות של תל אביב דאז עד אצטדיון המכביה מרחק של כ-5 קילומטרים.

היסטוריה 

קונגרס המכבי העולמי החליט לקבל את הצעת יוסף יקותיאלי, לקיים את המכביה הראשונה באביב 1932. מיד עם חזרתו מהקונגרס פעל יקותיאלי במרץ להגשמת רעיון המכביה. הוא יזם שני מסעות של רוכבי אופנועים לאירופה כדי לבשר שם על קיום המכביה ולהמריץ את הספורטאים היהודים להתארגן לקראתה. המסע הראשון היה ב-1930 לאירופה. המסע השני, ובראשו יוסף יקותיאלי, יצא שנה אחר-כך מתל אביב ללונדון. המשלחת עברה בתשע ארצות ובעשרות ערים וזכתה להצלחה רבה.

בחוזרו מהמסע המוצלח באירופה, שם כבר החלו ההכנות למכביה, החל יקותיאלי לפעול מיד לקידום ההתארגנות בארץ. הוא הגיש לנשיאות מכבי א"י הצעה ותוכנית עבודה. יקותיאלי לקח חלק חשוב בהכנות ובארגון המכביה. הוא התנגד להצעה לקיים את המכביה על מגרש מכבי ברחוב העלייה, ופעל להכשרת אצטדיון חדש ליד שפך הירקון. ואכן זמן קצר לפני פתיחת המכביה הוקם אצטדיון המכביה ליד שפך הירקון. המקום נועד להיות האתר המרכזי בו תתקיימנה התחרויות.

בראש הוועדה הספורטיבית (הטכנית) של המכביה מונה יהושע אלוף, איש ידוע בתחום החינוך הגופני בארץ ומי שתרם מושגים עבריים בתחומי הספורט השונים ולימים גם זכה בפרס ישראל על פועלו. טקס הפתיחה החגיגי כלל מופע התעמלות מרשים של תלמידי כיתות י"ב מגימנסיה נורדיה והרצליה.

התחרויות נמשכו חמישה ימים ברוב הענפים המרכזיים הפופולרים ביניהם אתלטיקה, שחייה וכדורגל. בקהל הצופים נכחה גם משלחת רופאים מליטא בראשות ד"ר צמח שאבאד וד"ר אבא לפין ממייסדי מכבי העולמי.

את החסות לטקס הסיום נתן הנציב העליון ארתור ווקופ ובסיומו נערך מצעד הסיום בכיוון ההפוך, מאצטדיון "המכביה" לכוון "גימנסיה הרצליה". חלק מהספורטאים המתחרים ערקו ממשלחותיהן האירופאיות ונשארו בארץ, ביניהם מקס בירנצוויג מפולין, זוכה מדליית הזהב באגרוף משקל קל.

המתחרים והזוכים 
390 ספורטאים השתתפו במשחקים, בהם למעלה מ-69 ספורטאים יהודים ממדינות ערב, כמו סוריה, לבנון ומצרים - כולל מספר מתאגרפים מוסלמים ממצרים. כמו כן השתתפו מספר ספורטאים בודדים מ"בני ברית" (שאינם מייצגים ארץ ספציפית). כמו כן השתתפו חיילים ושוטרים בריטים רשמיים. בשתי המכביות הראשונות הורשו להשתתף רק חברים רשמיים במכבי.

כוכבת המכביה הראשונה הייתה האתלטית סיביל קוף מארצות הברית שזכתה ב-4 מדליות זהב אישיות.

איגרוף

אתלטיקה

אתלטיות

אתלטים

הוקי שדה
תוצאות
  גרמניה 2 - 1  פולין
שחקני נבחרת גרמניה: היינץ ברסקי, פריץ גלסנר, זיגי גרוס, הרברט קינדרמן, וולטר לואי, שלמה מאוטנר, אגון מאייר, זמי שיינברג, מקס זוננרייך

היאבקות
 שלושה חודשים לאחר המכביה זכה ניקולאוס הירשל ( אוסטריה) במדליית ארד אולימפית (לוס אנג'לס 1932)

התעמלות
נשים
קרב רב (קרב 7)
 - אלה בובק () 117 נקודות 
 - אלה פישר ( רומניה)
 - רחל מרגוליס ( גרמניה)

גברים
קרב רב (קרב 12)
 - נתן גרינברג ( פולין) 180 נקודות 
 - שטיינץ ( פולין)
 - אלפרד פלזנפלד ()

טניס
המשחקים נערכו ברחובות. שופט ראשי פרץ קורנפלד
גברים
 - , שחקנים: לדיסלב הכט, קליין, ד"ר גוטסמן 
 -  פולין, שחקנים: ד"ר ליבלינג, אהרן ויטמן
תוצאות
  3 - 0  סוריה
  3 - 0  פולין

כדורגל
תוצאות
 ארץ ישראל 2 - 2  פולין
שחקני נבחרת ישראל: משה בק, מרדכי בלייברג, בראון, פינחס פידלר, שמעון גולדברג, יצחק גוזיני, מנחם הירש, הופמן, ישראל קרול, עמיאל מימון, מרדכי זנובסקי, אברהם רזניק, צבי סרנקין, יעקב סליבנסקי, דוד ויינברג, ג'. זיבנר
שחקני נבחרת פולין: יהושע אלסנר, ישראל ארנברג, בלזם, יחזקאל גוטריך, אדמונד הרמן, פרדינדד הופטמן, מקס הורביץ, וילהלם קרומהולץ, מיכה לנדמן, נתן נומברג, פרדיננד אוסיק, אהרון ולטפרייד, נתן פוריש, פייבל אורידה

כדוריד
תוצאות
 גרמניה 4 - 1  ארץ ישראל
שחקני נבחרת גרמניה: קרל ברנשטיין, מקס ברימן, פריץ לוינסון, קורט מרקס, רובינוביץ', מקס שור, קורט שיפמן, אדולף טריזר

כדורמים
משחק ידידות
תוצאות
  פולין 2 - 0 קבוצה מעורבת ( ו- אוסטריה)

כדורעף
תוצאות
  ארץ ישראל 22 - 5

סיף
התחרויות נערכו באהל שם בתל אביב.
נשים
רומח - פלורט
 - מאושרה שרר ( ארץ ישראל) 
 - מוסרי ( מצרים)
 - מויאל ( מצרים)

גברים
רומח - פלורט
 - שאול מויאל ( מצרים)
 - פישר ( גרמניה)
 - ברקוף ( ארץ ישראל)

דקר - אפה
 - שאול מויאל ( מצרים)
 - לודוויג שמוראק ( פולין) 
 - פישר ( גרמניה)

חרב
 - שאול מויאל ( מצרים)
 - שטרן ( יוגוסלביה) 
 - גלובינצ'ובר ( פולין)

קפיצה למים
גברים
מקפצה 3 מטר ומקפצה 5 מטר
 - עזיז אבו דיומה ( מצרים)
 - זאקי פרנסואי ( מצרים)
 - הרמן ליזרוביץ () 
מקום רביעי - נתן שפירא ( ארץ ישראל)

שחייה
תחרויות השחייה התקיימו בנמל חיפה במסלולים מאולתרים. שחיינים מ-8 מדינות השתתפו בתחרויות: אוסטריה, ארצות הברית, בולגריה, גרמניה, מצרים, פולין, צ'כוסלובקיה וארץ ישראל.

בגביע זכתה נבחרת אוסטריה עם 183 נקודות, לפני צ'כוסלבקיה (136 נקודות), פולין (79 נקודות) וארצות הברית (58 נקודות).

שחייניות
פריצי לוי והדי ורטהיימר מאוסטריה, בלטו בתחרויות השחייה בין הנשים. לוי וורטהיימר זכו כל אחת במדליית ארד באליפות אירופה בשחייה (400 מטר חופשי ו-200 מטר חזה בהתאמה) וסיימו במקומות 11 ו-13 בהתאמה באולימפיאדת אמסטרדם (1928).

שחיינים
פבל שטיינר מצ'כוסלובקיה שזכה במדליית ארד באליפות אירופה במשחה ל-100 מטר חופשי זכה ב-3 מדליות זהב במכביה.

ניקוד סופי

ראו גם 

 יהודים וספורט
 יהודים במשחקים האולימפיים

קישורים חיצוניים 
 First Maccabiah ErsteMakkabiah  
 
 
 
 
 
 
 
 
 
 
 
 
 
 
 
 
 
 
 אלישע שוחט, 75 שנים לרבַּנָאות הראשונה באתלטיקה - חלק שני, באתר sportweb, 18 באוקטובר 2011
  תהלוכת המכבים בחוצות תל אביב - סרט על המכביה הראשונה (1932), מתוך ארכיון שפילברג, בערוץ ה-YouTube של האוניברסיטה העברית בירושלים
  המכביה הראשונה, 1932, מערוץ ה-YouTube של יעקב גרוס. הסרטה בידי צוות פולני, הבמאי אלכסנדר פורד
  יוסף יקותיאלי - מגשים החלומות, סרט על יוסף יקותיאלי ב-YouTube
 
 Maccabiah Games before World War II 
  תמונות ותעודות מהמכביה הראשונה, באתר הארכיון הציוני, 26 ביולי 2022

הערות שוליים

1
היישוב: תחרויות אתלטיקה
1932 בארץ ישראל: ספורט
היישוב: תחרויות ספורט